Onverdienstelike diensknegte! | 4windkoinonia
← God bewerkstellig 'ALLES ten goede'!
'Jy mag die bokkie nie kook in sy moeder se melk nie' →
Posted on Januarie 18, 2018 by 4windkoinonia
Rom 3:23-24 want almal het gesondig en dit ontbreek hulle aan die heerlikheid van God, en hulle word deur sy genade sonder verdienste geregverdig deur die verlossing wat in Christus Jesus is.
Is ons saligheid OOIT uit verdienste, of is dit ALTYD "sonder verdienste"?
Rom 4:1-8 Wat sal ons dan sê, het Abraham, ons vader na die vlees, verkry? 2 Want as Abraham uit die werke geregverdig is, het hy iets om op te roem, maar nie teenoor God nie. 3 Want wat sê die Skrif? Abraham het in God geglo, en dit is hom tot geregtigheid gereken. 4 Maar aan hom wat werk, word die loon nie na guns toegereken nie, maar na verdienste; 5 aan hom egter wat nie werk nie, maar glo in Hom wat die goddelose regverdig, word sy geloof tot geregtigheid gereken. 6 Soos Dawid ook die mens salig spreek aan wie God geregtigheid toereken sonder werke: 7 Welgeluksalig is hulle wie se ongeregtighede vergewe en wie se sondes bedek is. 8 Welgeluksalig is die man aan wie die Here die sonde nie toereken nie.
Geloof alleen skenk ons God se geregtigheid. Waar kry ons hierdie geloof?
God skenk Sy geloof aan ons deur genade – dit is nie ons s'n nie! Wat is hierdie genade waardeur ons geloof geskenk word?
"Reddende genade" leer ons om alle goddeloosheid en wêreldsgesindhede te verloën. Die woord "leer" in die teks is vertaal vanaf die oorspronklike Griekse woord "paideuō" en dit is dieselfde woord wat as "tugtig" in die volgende konteks gebruik word:
Ons word geloof geskenk deur God se genade wat kom deur God se tugtiging en kastyding. Klink dit na iets plesierig is vir ons vlees? Nee!
Heb 12:7-11 As julle die tugtiging verdra, behandel God julle as seuns; want watter seun is daar wat die vader nie tugtig nie? 8 Maar as julle sonder tugtiging is, wat almal deelagtig geword het, dan is julle onegte kinders en nie seuns nie. 9 Verder, ons het ons vaders na die vlees as kastyders gehad, en ons het vir hulle ontsag gehad; moet ons nie veel meer aan die Vader van die geeste onderworpe wees en lewe nie? 10 Want húlle het ons wel 'n kort tydjie na hulle beste wete getugtig; maar Hy tot ons beswil, sodat ons sy heiligheid kan deelagtig word. 11 Nou lyk elke tugtiging of dit op die oomblik nie 'n saak van blydskap is nie, maar van droefheid; later lewer dit egter 'n vredevolle vrug van geregtigheid vir die wat daardeur geoefen is.
ALLE ware kinders van God word deur God se genade getug en gekasty! Geen kind gaan tugtiging en kastyding kies nie. Maar 'n ware ouer weet dat geen kind altyd reg doen nie – kinders is stout van nature. Dit is deel van menslike natuur. Ons is almal stout kinders omdat ons AARDSE natuur so gemaak is deur God self. Pas jy in die volgende beskrywing?
As jy inpas in hierdie beskrywing, dan kwalifiseer jy om God se genade en geloof te ontvang. Geen kind van God spring hierdie "reddende genade" van God vry nie.
Geen mens sal ooit die "reddende genade" van God misloop nie, en almal sal "op die regte tyd" daarvan kan getuig!!!
Niemand kom dus OOIT tot redding op "verdienste" nie. Soos geloof, bly die "reddende genade van God" 'n geskenk "van God" en Hy sal dit aan "alle mense" skenk "as die getuienis op die regte tyd" – aan almal in Adam "in sy eie orde":
Daarom is die werke wat uit geloof spruit ook die werke van Christus:
Alle geloofwerke wat ons doen, kom uit die geloof van Christus in ons – dit is SY WERKE.
Jak 2:17-26 Net so is ook die geloof, as dit geen werke het nie, in sigself dood. 18 Maar iemand sal sê: Jy het die geloof en ek die werke. Toon my jou geloof uit jou werke, en ek sal jou uit my werke my geloof toon. 19 Jy glo dat God één is. Jy doen goed; die duiwels glo dit ook, en hulle sidder. 20 Maar wil jy weet, o nietige mens, dat die geloof sonder die werke dood is? 21 Is Abraham, ons vader, nie uit die werke geregverdig toe hy Isak, sy seun, op die altaar geoffer het nie? 22 Sien jy dat die geloof saamgewerk het met sy werke en dat die geloof volkome geword het uit die werke? 23 En die Skrif is vervul wat sê: En Abraham het God geglo, en dit is hom tot geregtigheid gereken, en hy is 'n vriend van God genoem. 24 Sien julle dan nou dat die mens geregverdig word uit die werke en nie alleen uit die geloof nie? 25 En is Ragab, die hoer, nie ook net so geregverdig uit die werke toe sy die boodskappers ontvang en met 'n ander pad weggestuur het nie? 26 Want soos die liggaam sonder gees dood is, so is ook die geloof sonder die werke dood.
"Sonder verdienste" bly so tot die einde! Ons is dus almal "onverdienstelike diensknegte" omdat ons net kan doen wat God in ons bewerkstellig!!! Meer werke verg meer geloof – meer van Christus in ons!
Luk 17:4-10 En as hy sewe maal op 'n dag teen jou sondig en sewe maal op 'n dag na jou terugkom en sê: Ek het berou—moet jy hom vergewe. 5 Toe het die apostels aan die Here gesê: Gee ons meer geloof. 6 En die Here sê: As julle geloof gehad het soos 'n mosterdsaad, sou julle vir hierdie moerbeiboom sê: Word ontwortel en in die see geplant—en hy sou julle gehoorsaam wees. 7 En wie is daar van julle wat 'n dienskneg het wat ploeg of vee oppas, en as hy inkom van die veld vir hom sal sê: Kom dadelik hier aan tafel? 8 Sal hy nie eerder vir hom sê nie: Maak vir my die aandete klaar en omgord jou en bedien my totdat ek geëet en gedrink het; en daarna kan jy eet en drink? 9 Bedank hy daardie dienskneg, omdat hy gedoen het wat hom beveel is? Ek glo nie. 10 So ook julle, wanneer julle alles gedoen het wat julle beveel is, sê dan: Ons is onverdienstelike diensknegte, want ons het gedoen wat ons verplig was om te doen.